Komsas

Komsas ialah kata akronim bagi 'Komponen Sastera'. Komsas merupakan komponen dalam subjek bahasa Melayu yang diperkenalkan oleh Pusat Perkembangan Kurikulum di Mac 2000, Kementerian Pendidikan Malaysia untuk pelajar Tingkatan 1 hingga Tingkatan 5 di semua sekolah menengah.

Dalam subjek bahasa Melayu, setiap tingkatan diberi 2 buah buku  iaitu sebuah novel dan sebuah antologi. Apabila sampai ke Tingkatan 3, mereka sudah membawa 6 buah buku.

Novel yang dipilih terdiri daripada pelbagai genre yang dihasilkan oleh novelis Malaysia dan tidak semestinya Sasterawan Negara. Karya-karya Sasterawan Negara dianggap berat, panjang dan hanya sesuai untuk bacaan umum, bukan untuk tahap pemikiran pelajar Pentaksiran Tingkatan Tiga (PT3) (dahulunya Penilaian Menengan Rendah (PMR) sebelum 2014) dan Sijil Pelajaran Malaysia (SPM). Kupasan novel termasuk dalam Bahagian B Kertas Bahasa Melayu PMR dan membawa markah 10% sahaja.

'Antologi' pula merupakan kumpulan pelbagai genre seperti puisi moden, puisi klasik, cerpen, sedutan teks klasik dan drama.  

Tujuan
Komsas dilihat sebagai alternatif kepada subjek Sastera di tingkatan 4 dan 5 sebelum ini. Tidak ramai pelajar yang mengambil subjek Kesusasteraan terutama sekali pelajar aliran sains. Sedangkan membaca bahan sastera dapat membina kecekapan berbahasa dan membina kualiti minda dan keinsanan.

Pengedaran
Buku Komsas diberi percuma melalui Skim Pinjaman Buku Teks kepada mereka yang layak sahaja. Dalam subjek bahasa Inggeris juga terdapat buku Komsas. Mulai tahun 2008, semua pelajar diberi buku teks percuma ini tanpa mengira pendapatan ibu bapa.

Setiap novel dan antologi yang terpilih biasanya akan diterbitkan oleh Dewan Bahasa dan Pustaka (DBP), namun ia diterbit oleh penerbit-penerbit lain juga. DBP juga menerbitkan semua buku teks bahasa Melayu di sekolah rendah dan sekolah menengah di Malaysia. Penerbit lain diberi peluang menerbitkan buku-buku teks bagi subjek yang lain.

Penulis akan diberi royalti sekiranya novel mereka terpilih. Jutaan naskah diterbitkan setiap tahun. Di sinilah bantahan dari pelbagai penulis bermula. Apalah hebatnya menjadi Sasterawan Negara jika novel mereka tidak terpilih sebagai buku teks Komsas, lebih baik sekadar penulis muda biasa-biasa sahaja.Komsas versus Sasterawan Salbiah Ani Berita Harian 29 Januari 2008

Zon-zon
Panel penilai dari Pusat Perkembangan Kurikulum, Kementerian Pendidikan membahagikan buku-buku Komsas ini kepada beberapa zon. Setiap zon dibekalkan dengan beberapa buku komsas yang berlainan.

Buku komsas untuk peringkat PT3 dan dahulunya PMR ialah :

Novel Tahap PMR (lama):
 Meniti Kaca
 Anak Din Biola
 Aku Anak Timur
 Limpahan Darah di Sungai Semur
 Pahlawan Pasir Salak
 Timulak Kapal Perang
 Tragedi Empat Disember
 Kapten Hassan Wira Bangsa
 Panas Salju
 Ekspedisi
 Kanang: Cerita Seorang Pahlawan
 Merdeka! Merdeka!
 Hikmah
Antologi Tahap PMR (lama):
 Sehijau Warna Daun
 Seuntai Kata Untuk Dirasa
 Anak Bumi Tercinta
 Kasut Kelopak Jantung

 Novel Tahap PMR (baru): 
 Hikmah |  Zon 1, Ting 1
 Sukar Membawa Tuah | Zon 2, Tingkatan 1
 Bukan Duniaku | Zon 3, Tingkatan 1
 Istana Menanti | Zon 4, Tingkatan 1
 Erti Sebuah Pengorbanan | Zon 1, Tingkatan 2
 Wira Pesona Avatari | Zon 2, Tingkatan 2
 Lestari Bukit Menghijau | Zon 3, Tingkatan 2

 Di Sebalik Wajah | Zon 4, Tingkatan 2

 6:20 | Zon 1, Tingkatan 3
 Merenang Gelora | Zon 2, Tingkatan 3
 Cempaka Putih Untukmu | Zon 3, Tingkatan 3

 Antologi Tahap PMR (baru): 
 Kasut Kelopak Jantung | Ting 1
 Gema Sepi Gadis Genius | Ting 2
 Harga Sebuah Lukisan | Tingkatan 3

 Tahap PT3 : 
Novel -

Tingkatan 1
 Sejambak Bakti 
 Pelari Muda
 Formula Termodinamik
 Destinasi Impian 
Tingkatan 2
 Jalan ke Puncak
 Meniti Impian
 Jejak Monpus
 Darah Titik di Semantan
Tingkatan 3
 Tawanan Komander Caucasus
 Justeru Impian di Jaring
 Chot
 Hempasan Ombak
Antologi

Tingkatan 1
 Kuingin Berterima Kasih
Tingkatan 2
 Baik Budi, Indah Bahasa
Tingkatan 3
 Bintang Hati

 Peringkat SPM (lama): 
 Konserto_Terakhir
 Papa ... Akhirnya Kau Tewas Jua

 Rujukan 

 Pautan luar 
  Kajian KOMSAS 

Kategori:Komsas
Kategori:Kesusasteraan Malaysia
Kategori:Novel berbahasa Melayu
Kategori:Bahasa Melayu
Kategori:Buku teks